[pic] | KOMISIJA EVROPSKIH SKUPNOSTI |

Bruselj, 7.10.2009

COM(2009) 516 konč.

2009/0146 (COD)

Predlog

ODLOČBA EVROPSKEGA PARLAMENTA IN SVETA

o razveljavitvi Odločbe Sveta 79/542/EGS o seznamu tretjih držav ali delov tretjih držav in o določitvi pogojev v zvezi z zdravstvenim varstvom živali in javnim zdravjem ter veterinarskimi spričevali za uvoz nekaterih živih živali in njihovega svežega mesa v Skupnost

OBRAZLOŽITVENI MEMORANDUM

Ta osnutek predloga za odločbo Evropskega parlamenta in Sveta razveljavlja Odločbo Sveta 79/542/EGS z dne 21. decembra 1976 o seznamu tretjih držav ali delov tretjih držav in o določitvi pogojev v zvezi z zdravstvenim varstvom živali in javnim zdravjem ter veterinarskimi spričevali za uvoz nekaterih živih živali in njihovega svežega mesa v Skupnost [1].

Odločba 79/542/EGS določa veterinarske pogoje za uvoz v Skupnost nekaterih živih živali ter svežega mesa takih živali in kopitarjev, razen mesnih pripravkov.

Zaradi temeljnih sprememb v regulativnem okviru na tem področju in zaradi jasnosti in pravne varnosti so bile vse določbe Odločbe 79/542/EGS vključene v Uredbo Komisije z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali[2].

V trenutku, ko bo navedena uredba začela veljati, bo Odločba Sveta 79/542/EGS zastarala in se ne bo več uporabljala.

Zaradi jasnosti in preglednosti zakonodaje Skupnosti je treba Odločbo 79/542/EGS izrecno razveljaviti z učinkom od navedenega datuma.

2009/0146 (COD)

Predlog

ODLOČBA EVROPSKEGA PARLAMENTA IN SVETA

o razveljavitvi Odločbe Sveta 79/542/EGS o seznamu tretjih držav ali delov tretjih držav in o določitvi pogojev v zvezi z zdravstvenim varstvom živali in javnim zdravjem ter veterinarskimi spričevali za uvoz nekaterih živih živali in njihovega svežega mesa v Skupnost

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti členov 37 in 152(4)(b) Pogodbe,

ob upoštevanju predloga Komisije[3],

ob upoštevanju mnenja Evropskega ekonomsko-socialnega odbora[4],

ob upoštevanju mnenja Odbora regij[5],

ob upoštevanju postopka iz člena 251 Pogodbe[6],

ob upoštevanju naslednjega:

(1) Direktiva Sveta 72/462/EGS z dne 12. decembra 1972 o problemih v zvezi z zdravstvenimi in veterinarskimi pregledi ob uvozu goveda, ovc, koz in prašičev ter svežega mesa ali mesnih proizvodov iz tretjih držav[7] je določila sestavo seznama držav ali njihovih delov, iz katerih države članice odobrijo uvoz nekaterih živih živali in svežega mesa nekaterih živali.

(2) Zato je bila sprejeta Odločba Sveta 79/542/EGS z dne 21. decembra 1976 o seznamu tretjih držav ali delov tretjih držav in o določitvi pogojev v zvezi z zdravstvenim varstvom živali in javnim zdravjem ter veterinarskimi spričevali za uvoz nekaterih živih živali in njihovega svežega mesa v Skupnost[8]. Navedena odločba določa sanitarne pogoje za uvoz v Skupnost živih živali, razen kopitarjev, in za uvoz svežega mesa takih živali, vključno s kopitarji, razen mesnih pripravkov. V prilogah I in II k navedeni odločbi so prav tako določeni seznami tretjih držav ali njihovih delov, iz katerih se lahko uvažajo nekatere žive živali in njihovo sveže meso v Skupnost, ter vzorci veterinarskih spričeval.

(3) Od datuma sprejetja navedene odločbe je bilo v drugih aktih Skupnosti določenih več novih zahtev v zvezi z zdravstvenim varstvom živali in javnim zdravjem, vključno z Direktivo Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi[9], in Direktivo Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev[10] ter Uredbo Evropskega parlamenta in Sveta (ES) št. 852/2004 z dne 29. aprila 2004 o higieni živil[11], Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora[12], Uredbo Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi[13], in Uredbo št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali[14].

(4) Navedeni akti Skupnosti so nov regulativni okvir na tem področju, Direktiva 72/462/EGS pa je bila tudi razveljavljena z Direktivo 2004/68/ES.

(5) Člen 20 Direktive 2004/68/ES določa, da izvedbena pravila, sprejeta v skladu z odločbami, sprejetimi za uvoz živih živali, mesa in mesnih proizvodov v skladu z Direktivo 72/462/EGS, med drugim z Odločbo 79/542/EGS, veljajo, dokler jih ne zamenjajo ukrepi, sprejeti po novem zakonodajnem okviru.

(6) Člen 4(3) Direktive Evropskega parlamenta in Sveta 2004/41/ES z dne 21. aprila 2004 o razveljavitvi nekaterih direktiv v zvezi s higieno živil in zdravstvenimi pogoji za proizvodnjo in dajanje na trg nekaterih proizvodov živalskega izvora, namenjenih za prehrano ljudi[15], poleg tega določa, da se do sprejetja potrebnih določb na podlagi uredb (ES) št. 852/2004, (ES) št. 853/2004, (ES) št. 854/2004 ali Direktive 2002/99/ES še naprej uporabljajo pravila za izvajanje, sprejeta na podlagi Direktive 72/462/EGS.

(7) Uredba Komisija z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali[16] [17], vključuje zahteve v zvezi z veterinarskimi spričevali in druge določbe, ki upoštevajo nov regulativni okvir in nadomeščajo tiste iz Odločbe 79/542/EGS. V trenutku, ko bo navedena uredba začela veljati, bo Odločba Sveta 79/542/EGS zastarala in se ne bo več uporabljala.

(8) Zaradi jasnosti in preglednosti zakonodaje Skupnosti je treba Odločbo 79/542/EGS izrecno razveljaviti z učinkom od navedenega datuma –

SPREJELA NASLEDNJO ODLOČBO:

Člen 1

Odločba 79/542/EGS se razveljavi z učinkom od … [Dopolni se z datumom objave Uredbe Komisije z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali [18] + 20 dni – prej člen 254 ES. Treba je zagotoviti, da se navedena odločba razveljavi z učinkom od datuma začetka veljavnosti navedene uredbe.]

Sklicevanja na razveljavljeno odločbo se štejejo za sklicevanja na Uredbo Komisije z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali[19].

Člen 2

Ta odločba je naslovljena na države članice.

V Bruslju,

Za Evropski parlament Za Svet

Predsednik Predsednik

[1] UL L 146, 14.6.1979, str. 15.

[2] Komisija bo Uredbo z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali predvidoma sprejela januarja 2010 (SANCO/4787/2009).

[3] UL C […], […], str.[…].

[4] UL C […], […], str.[…].

[5] UL C […], […], str.[…].

[6] UL C […], […], str.[…].

[7] UL L 302, 31.12.1972, str. 28.

[8] UL L 146, 14.6.1979, str. 15.

[9] UL L 18, 23.1.2003, str. 11.

[10] UL L 139, 30.4.2004, str. 321.

[11] UL L 139, 30.4.2004, str. 1.

[12] UL L 139, 30.4.2004, str. 55.

[13] UL L 139, 30.4.2004, str. 206.

[14] UL L 165, 30.4.2004, str. 1.

[15] UL L 157, 30.4.2004, str. 33.

[16] UL L […], […], str. […].

[17] Komisija bo Uredbo z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali predvidoma sprejela januarja 2010 (SANCO/4787/2009).

[18] Komisija bo Uredbo z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali predvidoma sprejela januarja 2010 (SANCO/4787/2009).

[19] Komisija bo Uredbo z dne […] (ES) št. XX/2010 o določitvi seznama tretjih držav, ozemelj ali njihovih delov, iz katerih je odobren uvoz nekaterih živali in svežega mesa v Skupnost, ter zahtev v zvezi z veterinarskimi spričevali predvidoma sprejela januarja 2010 (SANCO/4787/2009).